alexandrainst/scandi-wiki huggingface dataset:
Énos

Énos (gresk Όρος Αίνος) eller Aenos er det høgaste fjellet på Kefaloniá i Hellas med ei høgd på 1 628 moh. 

Det meste av fjellkjeda er eit parkområde. Furuskog ligg på ei høgd mellom 700 til 1 200 meter. På ei høgd opp til om lag 300 meter ligg det strender og jordbruksområde frå Argostóli til Póros. Frå 300 til 500 meter finn ein oliven og laurbærtre. Over 1 200 meter er fjellet stort sett bert, steinete og barskt. Fjellkjeda dekkjer om lag 3/4 av øya frå Póros til Ássos.

Frå fjella kan ein sjå det nordvestlege Peloponnes og Etolía i tillegg til dei joniske øyane Zákynthos, Levkáda og Itháki. 

Det bur mellom tre og fire tusen innbyggjarar i fjellsidene på Énos, og på 1970-talet vart det bygd eit fjernsynstårn på fjelltoppen, og fleire tårn tidleg på 1990-talet.

Kjelder 
Denne artikkelen bygger på «Mount Ainos» frå ,  den 22. august 2007.  
 

Enos
Enos
Enos
Andikhásia

Andikhásia (gresk Αντιχάσια), òg kalla Antikhassia, Antihasia og Antihassia, er eit fjell nord i periferieiningane Tríkala og Lárisa i Thessalía i Hellas. Fjellet er ein del av fjellkjeda Píndos. Fjellet er 1 416 meter høgt og er om lag 40-50 km langt frå aust til vest og 15-20 km breitt frå nord til sør. Elva Piniós renn sørvest for fjellet. 

Fjellet har gjeve namn til kommunen med same namn vest i Lárisa. 

Skogar dominerer dei lågareliggande områda av fjellet og inneheld furu og gran. Dalområde, grassletter, buskar og berre område dominerer dei høgareliggande områda. Rundt fjellet ligg landsbyar og skogsvegar, i tillegg til ein del turstiar. 

Frå toppen av fjellet kan ein sjå Khásiafjella i nord, fjella nordvest i Lárisa, Den thessaliske sletta og nokre nærliggande fjell og dei sentrale Píndosfjella, som Lákmos.

Næraste stader 

 Oxýnia, nordvest
 Agiófyllo, nordvest
 Tsioúka, nordaust
 Agreliá, søraust
 Koniskós, sør
 Vlakháva, sør
 Trygóna, sørvest
 Pévka, sørvest

Stader i fjellet 

 Flambourési, sentralt
 Gávros, sentralt
 Longá, aust
 Mavréli, søraust
 Skepári, sentralt

Kjelder 
Denne artikkelen bygger på «Antichasia» frå ,  den 22. august 2007.  
 

Periferieininga Lárisa
Fjell i Hellas
Periferieininga Tríkala
Aroánia

Aroánia (gresk Αροάνεια), òg skrive Aroneia, eller Khelmós (gresk Χελμός), òg skrive Chelmos eller Helmos, er ei fjellkjede i Hellas. Ho er om lag 15-20 km lang frå nord til sør (nordaust for Lykouría til sørvest for Diakoptó) og om lag 5-10 km frå vest til aust (frå aust for Kalávryta til grensa mellom periferieiningane Akhaía og Korinthía). Fjellkjeda ligg i Akhaía og i antikken var ho ein del av Arkadía. I mellomalderen og fram til 1900-talet vart fjellet kalla Khelmós. 

På fjellet ligg Kalávryta skisenter, som ligg nord på fjellet. Toppen av fjellet er den tredje høgaste på halvøya. Grottene Spíleo Limnón ligg i vest og Méga Spíleo i nordvest. Fjellet Kyllíni ligg like i aust, og frå toppen kan ein sjå dei nordlege områda av Arkadía i sør, og fleire fjell i vest og nordvest. Korintbukta ligg i nord. Elva Vouraikós (i antikken Buraikos) renn i nordvest. På fjellet står det eit kommunikasjonstårn for radio- og TV-stasjonar i Kalávryta. 

Aroneia består av skogområde mellom 800 og 1 800 meter med ein type furu i vest, aust og i sør. Område over om lag 1 500 meter er hovudsakleg berre i dei sentrale områda og grassletter og steinar dominerer høgareliggande område i aust. 

Den tidlegare kommunen Aroánia, som har fått namn etter fjellet, ligg sørvest for fjellkjeda. Sete i kommunen er Psofída.

Næraste stader 

 Lykouría, sørvest
 Planitéro, sørvest
 Kalávryta, vest
 Káto Lousí, nordvest
 Sinevró, nordaust

Kjelder 
Denne artikkelen bygger på «Aroania (mountain)» frå ,  den 22. august 2007.

Bakgrunnsstoff 
 Mapquest - Aroánia/Khelmós
 Kalávryta skisenter på Khelmós
 Bilete frå Kalávryta skisenter

Aroania
Aroania
Áskio

Áskio (gresk Άσκιο) er ei fjellkjede vest i periferieininga Kozáni og i delar av Kastoriá i Hellas. Den høgaste toppen er 2 111 moh. 

Fjellet er om lag 30 km frå nordvest til søraust og 15-20 km breitt frå sørvest til nordaust. 

Skogar dominerer dei lågareliggande områda og inneheld furu og gran, medan dalar, grassletter og buskar, i tillegg til berre område, dominerer i høgareliggande område. Området rundt fjellet inneheld landsbyar, skogsvegar og turstiar. 

Frå toppen kan ein sjå dei nordlege Píndosfjella i nord, inkludert Khásia, Týmfi, Smólikas og Grámmos, Vérmiofjella i aust og i det fjerne Ólymbos.

Næraste stader 

 Vlásti, nord
 Árdassa, nordaust
 Asvestópetra, nordaust
 Mavrodéndri, aust
 Kozáni, søraust
 Vateró, sør
 Alonákia, sørvest
 Skíti, sør
 Galatiní, sørvest
 Dryóvouno, vest

Kjelder 
Denne artikkelen bygger på «Askio» frå ,  den 22. august 2007.  
 

Askio
Askio
Askio
Athamaniká

Athamaniká (gresk Αθαμανικά) eller Tzoumérka (gresk Τζουμέρκα) er eit fjell nordaust i periferieininga Árta, søraust i periferieininga Ioánnina og sørvest i periferieininga Tríkala i Hellas. Fjellet ein del av fjellkjeda Píndos og har ei høgd på 2 469 moh. 

Fjellet har ei lengd på om lag 40 km frå nord til sør og er 15-20 km breitt. Elva Árakhthos renn i vest.

Skogar dominerer dei lågareliggande områda og inneheld furu og gran, medan grassletter og buskar, i tillegg til berre område, dominerer i høgareliggande område. Området rundt fjellet inneheld landsbyar, skogsvegar, turstiar og eit skisenter. 

Frå toppen kan ein sjå nærliggande fjell i aust, dei sentrale og austlege delane av Ípiros og den vestlege delen av Thessalía. På klåre dagar kan ein òg sjå Den thessaliske sletta og lenger aust i Thessalía.

Næraste stader 

 Armatolikó, nordaust
 Myrófyllo, aust
 Rámia, vest
 Áno Grekikó, vest
 Prámanda, nordvest

Kjelder 
Denne artikkelen bygger på «Athamaniko» frå ,  den 22. august 2007.  
 

Periferieininga Árta
Periferieininga Ioánnina
Fjell i Hellas
Periferieininga Tríkala
Áthos

Áthos (gresk Άθως), ofte kalla Ájon Óros (gresk Άγιον Όρος), «det heilage fjellet»), Ayion Oros eller Agion Oros, er eit fjell og ei halvøy i Khalkidikí nord i Hellas. I antikken vart halvøya kalla Ακτή (Acte eller Akte). Politisk er ho kjent i Hellas som den autonome klosterstaten til det heilage fjellet. Staden er oppført på lista over verdsarv og er heim til 20 ortodokse kloster som utgjer ein autonom teokratisk stat innanfor republikken Hellas. Andeleg ligg Áthos direkte under lovgjevinga til det økumenske patriarkatet Konstantinopel.

Halvøya er den austlegaste «fingeren» på den større Khalkidikíhalvøya. Áthos strekkjer seg 60 km ut i Egearhavet med ei breidd på mellom sju og tolv kilometer og dekkjer eit område på rundt 390 km². Fjellet Áthos og dei bratte sidene med tett skog reiser seg til 2 033 moh. Farvatnet rundt enden av halvøya kan vere farleg.

Sjølv om halvøya er forbunde med fastlandet kan ein berre nå ho med båt. Talet på vitjande er avgrensa og ein må ha spesielt løyve før ein kjem til Áthos. Berre menn slepp inn i området og ortodokse kristne vert prioritert i tillatingsprosedyrane. Det er religiøse vakter som ikkje er munkar som assisterer munkane. Alle andre som ikkje er munker er påkravde å leve i hovudstaden på halvøya, Karyés. Folketalet i 2011 var 1 811innbyggjarar.

Kjelder 

Denne artikkelen bygger på «Athos» frå ,  den 22. august 2007.  

 Referansar

Bakgrunnsstoff 

Athos
Athos
Athos
Khásia

Khasia (gresk Χάσια), òg kalla Khassia, Hasia og Hassia, er eit fjell nord i Tríkala (i periferien Thessalía), sør i Grevená (i periferien Vest-Makedonía og landskapet Makedonia) og lengst aust i Ioánnina (i periferien Ípiros). Fjellet er ein del av fjellkjeda Píndos. 

Fjellet er 40 km langt frå aust til vest og 15-20 km breitt. Elva Aliákmonas renn i nordaust og er kjelda til Piniós som renn i sør. To andre elvar renn i nord. 

Skogar dominerer dei lågareliggande områda og inneheld furu og gran, medan dalar, grassletter og buskar, i tillegg til berre område, dominerer i høgareliggande område. Området rundt fjellet inneheld landsbyar, skogsvegar og turstiar. 

Frå toppen kan ein sjå nærliggande fjell i dei austlege områda av Ioánnia, som strekkjer seg så langt som til dalen langs elva Aóos (Vjosë), byen Ioánnina og Pamvótidasjøen. Ein kan òg sjå nordvestlege område av Tríkala og dei sørlege og sentrale områda av Grevená og Andikhásiafjella.

Nærliggande fjell 

 Andikhásia, sør
 Lákmos, sørvest
 Lýgos, nordvest

Nærliggande stader 

 Emilianós, nordaust
 Karperó, nordaust
 Agnandiá, søraust
 Miliá, sørvest
 Korydallós, sørvest
 Kipourío, nordvest

Stader i fjella 

 Kranía, vest
 Trikokkiá, aust

Kjelder 
Denne artikkelen bygger på «Chasia» frå ,  den 22. august 2007.  
 

Khasia
Khasia
Khasia
Khasia
Kýnthos

Kýnthos er eit fjell på øya Dílos i Kykladane i Hellas.

I gresk mytologi fødde Leto Apollon og Artemis på øya etter å ha vorte oversett av Zevs si kone, Hera, som var svært sjalu på grunn av forholdet hans til Leto. 

I moderne tider er det gjort mange arkeologiske funn på øya, som er ein stor turistdestinasjon.

Kjelder 
Denne artikkelen bygger på «Cynthus» frå ,  den 22. august 2007.  
 

Fjell i Hellas
Fjellet Dílos

Dílos (gresk Δήλος) eller Delos var det antikke namnet på eit fjell i Viotía i Hellas, ovanfor byen Tegyra. Fjellet var heilag for Apollon, som templa i fjellsida var tileigna til.

Kjelder
Denne artikkelen bygger på «Delos Mountain» frå ,  den 22. august 2007. 
 oppgav desse kjeldene:  
 
Hazlitt, Classical Gazetteer, "Delos" 
Richard Talbert, Barrington Atlas of the Greek and Roman World, (ISBN 0-691-03169-X), p. 55

Viotía
Fjell i Hellas
Heilage fjell
Mali i Thatë

Mali i Thatë er eit fjell på om lag 2 000 meter i Albania ved sida av Ohridsjøen, like ved grensa til Republikken Makedonia. Fjellet ligg òg nær grensa til Hellas. 

Fjell i Albania
Egáleo

Sjå òg Egáleo i Aten

Egáleo (gresk Αιγάλεω), òg kalla Aigaleo og Aegaleo, er eit fjell i Hellas. Det ligg vest for Athen, søraust for Elevsína, aust for øya Salamína og nordvest for Pireus. Nordsida av fjellet er dekt av skog, der klosteret Dafní ligg. Ein park ligg òg på nordsida av fjellet. 

Fjellet gjev eit flott utsyn over Salamínabukta og var staden der Xerxes hadde trona si. Frå her observerte han slaget ved Salamis.

Av stader rundt fjellet finn ein Pérama, Pireus, Drapetsóna, Níkea, Korydallós og Khaidári. Athen metro er no forbunde til området etter at ein stasjon opna her i 2002-2003.

I nord ligg Skaramagás med skipsverft og oljeraffineri.

Kjelder 
Denne artikkelen bygger på «Mount Aigaleo» frå ,  den 22. august 2007.  
 

Egaleo
Egaleo
Eláti

Eláti (gresk Ελάτη) er eit fjell på øya Levkáda i Dei joniske øyane i Hellas, ikkje langt frå landsbyen Karyá. Mykje av fjellet er graskledd og steinete, men ein har skog enkelte stader. 

Frå toppen av fjellet kan ein sjå nesten heile øya, men delar av ho er blokkert av andre fjell. På fjelltoppen står det fleire kommunikasjonstårn for øya.

Nærliggande stader 
 Ájos Petros, sørvest
 Karyá, nordvest

Kjelder 
Denne artikkelen bygger på «Elati (mountain)» frå ,  den 22. august 2007.

Bakgrunnsstoff 
 Eláti på gtp.gr

Elati
Elati
Falakró

Falakró (gresk Φαλακρό όρος, 'snautt fjell') er eit fjell nord i Hellas i periferieininga Dráma, nær grensa til Bulgaria. 
Den høgaste fjelltoppen, Profitis Ilias, er 2232 moh.

Det tradisjonelle tyrkiske namnet på fjellet er Bozdağ ('gråfjell') som har gjeve det bulgarske Bozdag (Боздаг). Eit anna bulgarsk namn på fjellet, som blei brukt under den bulgarske okkupasjonen av området under andre verdskrigen, er Mramoritsa (Мраморица, 'marmor[fjellet]').

Det ligg eit skisenter på fjellet. I tillegg til ein skiheis har det ein kafé på 2111 meters høgd.

Galleri

Kjelder
Denne artikkelen bygger på «Falakro» frå ,  den 12. august 2018.

Bakgrunnsstoff 

Fjell i Hellas
Periferieininga Dráma
Folói

Folói (gresk Φολόη), òg kalla Foloe og Pholoe, er ein landsby og ein tidlegare kommune i Hellas. Han ligg aust i periferieininga Ilía i periferien Vest-Hellas. Frå 2011 inngår Folói som ei kommunaleining i kommunen Antikke Olymbía.

Folói ligg om lag 40 km aust for Pýrgos, om lag 70 km sør for Pátra, 40 km sørvest for Lámbia, 50 km søraust for Amaliáda og 140 km vest for Trípoli.

Ved folketeljinga i 2011 hadde kommunaleininga Folói 2 969 innbyggjarar, medan tettstaden med same namn hadde 208 innbyggjarar.

Folói er kalla opp etter eit fjell med same namn.

Referansar

Kjelde 

Foloi
Foloi
Foloi
Jacob Andreas Lindeman

Jacob Andreas Lindeman  () var ein norsk geistleg som var fødd i Trondheim der faren, Ole Andreas Lindeman, var organist. Mor hans heitte Anne Severne Hichmann. Han gifta seg i 1832 med Marie Cathrine Aastrup (død i Christiania 1880).

Han tok studenteksamen ved Trondhjem skole 1827 og teologisk eksamen 1832. Frå 1826 til 1840 var han organist ved Vår Frelseres Kirke i Christiania. I 1839 vart han residerande kapellan i Leikanger, i 1844 vart han sokneprest i Davik der han arbeidde til han døydde brått, 41 år gammal.

I 1841 gav han ut Coral-Melodier for Psalmodicon til de i Kingos, Guldbergs og den evangelisk christelige Psalmebog forekommende Psalmer, udsatte i Siffre efter den ved kongelig Resolusjon af 15de Juni 1835 authoriserede Choralbog, tilligemed en Veiledning til Brugen av Psalmodicon.  J.W. Cappelens Forlag. Boka bygde på koralboka faren hadde utarbeidd i 1835, og kom i fleire utgåver i tiåra som følgde.

I Leikanger starta han ein jenteskule som han heldt fram i Davika, «til stort Gavn for Embedsmænds Døtre i Stiftet».

Kjelder 
 Lampe: Bergens Stift Biskoper og Præster

Norske organistar
Norske prestar
Folk frå Trondheim
Jeránia

Jeránia (gresk Γεράνεια), òg skrive Gerania, er ei fjellkjede i Hellas. Ho strekkjer seg frå Áji Theódori til Korintbukta, og frå Loutráki til Egósthena. 

Frå toppen av fjellet kan ein sjå den austlege halvdelen av Korintbukta og delar av det sørlege Viotía. På klåre dagar kan ein òg sjå Mégara og sletta her i tillegg til den vestlege delen av Attikí og øya Salamína og Saroniabukta. Namnet på den høgaste toppen er Makryplági, som er 1 351 m.

Under peloponnesarkrigen okkuperte korintarane og deira allierte høgdene i Jeránia og marsjerte mot Mégara med ein stor styrke.

Næraste stader 

 Egósthena, nordaust
 Mégara og Mégarasletta, vest og nordvest
 Kakiá Skála, nordvest
 Loutráki, nordvest

Kjelder 
Denne artikkelen bygger på «Geraneia» frå ,  den 22. august 2007.  
 

Jerania
Jerania
Jerania
Gióna

Gióna (gresk Γκιώνα) er eit fjell i periferieininga Fokída i Hellas mellom fjella Parnassós og Vardoúsia. I antikken vart det kalla Asélinon Óros (gresk Ασέληνον όρος}. Det er det høgaste fjellet sør for Ólymbos og det femte høgaste i heile Hellas. Den høgaste toppen på fjellet heiter Pyramída og er 2 510 meter over havet. 

Elva Mórnos har sitt utspring i fjellet. Frå toppen av fjellet kan ein sjå nærliggande fjell som Vardoúsia i vest, det sørlege Fthiótida, inkludert Sperkhiósdalen og Maliábukta, som ein berre kan sjå i klårvêr, fjella Kallídromo og Parnassós i aust og Ámfissadalen og Itéabukta i sør, og på klåre dagar kan ein sjå heilt til Korintbukta.

Næraste stader 

 Ajía Evthymía
 Athanásios Diakós, nordvest
 Kaloskopí, nord
 Kastéllia, nordaust

Kjelder 
Denne artikkelen bygger på «Giona (mountain)» frå ,  den 22. august 2007.  
 

Giona
Giona
Grámmos

Grámmos (gresk Γράμμος) eller Gramos er ei fjellkjede nordaust i periferieininga Ioánnina og vest i Kastoriá i Hellas, i tillegg til søraust i Albania. Fjellet er den nordlegaste fjellkjeda i fjellkjeda Píndos. Det høgaste punktet er på 2 520 moh. Det har gjeve namn til landsbyen Grámos vest i Kastoriá. Fjellkjeda er om lag 25-30 km lang frå nordvest til søraust og 15-20 km brei. 

Grámmos var ein skanse for kommunistane under den greske borgarkrigen og åstad for eit slag i 1949. Det er framleis minefelt etter borgarkrigen på fjellet, som gjer ferdsel her farleg. 

Frå toppen kan ein sjå det søraustlege Albania, fjella i periferieininga Kastoriá og dei fleste dalane og innsjøane her, Vóiofjella og det nordaustlege av periferieininga Ioánnina, i tillegg til Smólikas og delar av Týmfi.

Næraste stader 

 Grámos, nord
 Kotýli, aust
 Voúrbiani, sør

Kjelder 
Denne artikkelen bygger på «Gramos» frå ,  den 23. august 2007.  
 

Grammos
Grammos
Grammos
Grammos
Ymittós

Ymittós (gresk Υμηττός), òg kalla Hymettos, er ei fjellkjede i Atenområdet aust i det sentrale Hellas. Det vert òg kalla Trellós eller Trellovounó (Galefjellet), sannsynlegvis etter franske kolonistar på 1400- og 1500-talet, som kalla fjellet Tres Long. Det har ei høgd på 1 026 moh ved Évzonas og er 16 km langt mellom Aten og Saroniabukta og 6-7 km breitt frå aust til vest. I antikken vart det høgaste punktet kalla Megás Ymittós (Μέγας Υμηττός) og det sørlege Eláttona (Ελάττονα) eller Ánydros Ymittós (Άνυδρος Υμηττός) (i dag Mavrovoúni (Μαυροβούνι tyder «Svart fjell») og Kóntra (Κόντρα)). Det var kjend for sin timianhonning. Marmor har vorte vunne ut frå fjellet sidan antikken. 

Rundt fjellet ligg Aten, Zográfou, Kesarianí, Výronas, Ilísia (eit område i Zográfou), Ymittós, Ilioúpoli, Arjyroúpoli, Ellinikó, Glyfáda, Voúla og Vouliagméni i vest, Várkiza, Vári, Markópoulo og Peanía i aust, og Papágou, Kholargós, Ajía Paraskeví, Jérakas og Glyká Nerá.  Det meste av skogen på fjellet finn ein i nord og mykje av fjellet er steinete, avskoga og graskledd.  Store delar består òg av kalkstein.

Store universitetsområde til Aten Universitet og Det nasjonale tekniske universitet (ofte kalla «Universitetsbyen») ligg på vestsida av fjellet. Urbane område omringar nesten heile fjellet. Det går ein veg til toppen av fjellet, men dette vert berre nytta av køyretøy med spesiell tillating for å vedlikehalde kommunikasjonstårna som står der. 

Ein kan sjå nesten heile Aten, dei austlege forstadane og den nye flyplassen frå fjelltoppen, i tillegg til fjella Párnitha i nordvest, Pendéli i nord og Egáleo i vest.

Kjelde 

Ymittos
Ymittos
Ithómi

Ithómi (gresk Ιθώμη) er eit fjell i Messinía i Hellas. Fjellet vart nytta som senter for messinianske motstandsstyrkar under dei messinianske krigane på 500-talet fvt.. Ithómi vart vald som staden der byen Messíni vart gjenoppbygd av Epaminondas i 369 fvt.. Ithome var òg utgangspunkt for Helotopprøret i 463 fvt..

Kjelder 
Denne artikkelen bygger på «Ithome» frå ,  den 23. august 2007.  
 

Ithomi
Ithomi
Kaimáktsalan

Kaimáktsalan (gresk Καϊμάκτσαλαν, makedonsk Кајмакчалан eller Kajmakčalan) er eit fjell på grensa mellom Hellas og Nord-Makedonia. Det ligg i fjellområdet Vóras (Nidže). Grekarane bruker òg namnet Vóras, som tyder «Nord», på sjølve toppen, men namnet Kaimáktsalan har vore brukt sidan Det osmanske riket erobra Makedonia. 

Fjellet har eit skisenter på gresk side som er ope gjennom vintermånadene.

Kjelder
Denne artikkelen bygger på «Kajmakčalan» frå ,  den 23. august 2007.  
 

Fjell i Hellas
Fjell i Nord-Makedonia
Kallídromo

Kallídromo (gresk Καλλίδρομο) eller Kalidromo, eldre former Kallidromon og Kalidromon, er eit fjell i Hellas. Det ligg i søraust i periferieininga Fthiótida og heilt nordaust i Fokída. Det har ei høgd på 1 372 moh. Den antikke byen Thermopylae (dagens Thermopýles) ligg nordvest for fjellet. 

Frå toppen av fjellet kan ein sjå dei nærliggande fjella Parnassós i sør og Gióna i vest. Ein kan òg sjå nordaustlege område av Fthiótida og vestlege område av Évvia.

Nærliggande stader 

 Mólos, nord
 Rengíni, aust
 Módi, sør
 Dryméa, sørvest
 Brálos, vest
 Thermopýles og den antikke byen Thermopylae, nordvest

Kallidromo
Kallidromo
Kallidromo
Dagsnytt

Dagsnytt er eit nyhendeprogram som vert sendt i NRK sine riksdekkande radiokanaler. Programmet har vorte sendt sidan 1934 og er med 2,5 millionar daglege lyttarar det eldste og leiande nyhendeprogrammet i Noreg.

Programmet består av bulletengar kvar time og lengre hovudsendingar to gonger på morgonen (06:30 og 07:30) og to gonger på ettermiddagen (12:30 og 17:30). I helgane er det hovudsendingar 7:30 og 16:30.

Dagsnytt sin redaksjon har kring 140 tilsette og held til i fjernsynshuset på Marienlyst i Oslo, samlokalisert med redaksjonane for NRK Alltid Nyheter, Dagsrevyen og nrk.no/tekst-TV.

Det er forskjellige redaktørar for Dagsnytt sine sendingar: Per Anders Johansen er redaktør for hovudsendingane og Grethe Gynnild Johnsen er redaktør for bulletengane.

Sjå òg 
 Dagsnytt atten

Tilvisingar 
 http://nrk.no/dagsnyttt

NRK
Radioprogram
Kandíli

Kandíli (gresk Καντήλι) eller Kantili er eit fjell nordvest på Évvia i Hellas. Eldre namn på fjellet er Kantilio, Kandilio, Kantilion og Kandilion. Kandíli er 1 227 meter over havet og er om lag 30-40 km langt frå søraust til nordvest og om lag 15 km breitt. 

Frå toppen av fjellet kan ein sjå nærliggande fjell nord på Évvia, og dei austlege områda av Fthiótida og dei nordaustlege områda av Viotía.

Næraste stader 

 Límni, nordvest
 Mantoúdi, nord
 Prokópi, nordaust
 Pagóntas, aust
 Strofyliá, nord
 Nerotriviá, søraust

Kjelder 
Denne artikkelen bygger på «Kantili» frå ,  den 23. august 2007.  
 

Kandili
Kandili
Belasitsa

Belasitsa (makedonsk og bulgarsk Беласица, gresk Μπέλες, Béles eller Κερκίνη, Kerkíni) er ei fjellkjede i regionen Makedonia i Søraust-Europa på grensa mellom Hellas, Nord-Makedonia og Bulgaria. Området er kjent for slaget ved Kleidion i 1014, som var avgjerande for fallet til Det første bulgarske riket.

Fjellkjeda er om lag 60 km lang og 7-9 km brei og ligg like nordaust for Dojransjøen. Det høgaste punktet er Radomir på 2 029 moh, og elles ligg fjellkjeda 300 til 1 900 moh. Klimaet er sterkt påverka av Middelhavet.

Kjelder 
Denne artikkelen bygger på «Belasica» frå ,  den 23. august 2007.  
 

Makedonia
Fjell i Bulgaria
Fjell i Nord-Makedonia
Fjell i Hellas
Kérkis

Kérkis (gresk Κέρκης) eller Kerketeos er eit utdøydd vulkan som utgjer dei sentrale områda av øya Sámos i Hellas. Den høgaste toppen, kalla Vígla (Βίγλα), er 1 433 eller 1 450 m høg avhengig av kjeldene. Fjellet er dermed det nest høgaste i det austlege Egearhavet (etter Fengári på Samothráki). Namnet på fjellet tyder som «høyrer til Kirke».

Fjellet har ein kvitaktig farge på grunn av det høge kalkinnhaldet. Fjellet er heimstad til mange planter og dyr, enkelte av dei utryddingstrua, så fjellet er no ein del av EU sitt Natura 2000-nettverk over verna stader. Det ligg fleire kloster i fjellsida, i tillegg til fleire grotter. Ei av desse, Pythagorasgrotta på austsida, er staden der Pythagoras visstnok skal ha gøymd seg frå tyrannen Polykrates før han drog i eksil til Italia.

Kjelder 
Denne artikkelen bygger på «Kerkis» frå ,  den 23. august 2007.  
 

Fjell i Hellas
Periferieininga Sámos
Kitherónas

Kitherónas (gresk Κιθαιρώνας) er ei fjellkjede sentralt i Hellas mellom Viotía i nord og Attikí i sør. Ho består hovudsakleg av kalkstein og er 1 409 moh. på det høgaste. Nordaustsida av kjeda er danna av fjellet Pástra.

Fjellkjeda var åstad for mange hendingar i gresk mytologi og var særleg heilag for Dionysos. Oidipus vart avslørt på fjellet, medan Aktaion og Pentheos vart skild frå kvarandre her. I historiske tider var fjellet åstad for slaget ved Plataea i 479 fvt. og det var mykje småslosting her før sjølve slaget. I seinare tid var det bygd festningsverk både ved Plataea og Erythres sidan fjellet var ei omstridt naturleg grense mellom Aten og Theben (Thíva). Folket i Plataea personifiserte fjellet som deira opphavlege konge: «Plataearane kjenner ingen konge bortsett frå Asopos og Kithairon før han, den sistnemnde gav namnet sitt til fjellet, den førstnemnde til elva» (Pausanias 9.1.1).

Kjelder 

Denne artikkelen bygger på «Kithairon» frå ,  den 23. august 2007. 
 oppgav desse kjeldene:  
 Theoi.com: Kithairon

Viotía
Attikí
Stader i gresk mytologi
Fjell i Hellas